81. ΝΟΜΟΘΕΤ. ΔΙΑΤΑΓΜΑ υπ’ αριθ. 1386 της 21/24 Απρ. 1973 (ΦΕΚ Α΄ 94) Περί παρατάσεως του χρόνου απασχολήσεως υπαλλήλων επί συμβάσει ιδιωτικού δικαίου του Ταμείου Εθνικής Οδοποιΐας. Άρθρον μόνον.-1.Προς κάλυψιν των συνεχιζομένων κατεπειγουσών εις προσωπικόν αναγκών του Ταμείου Εθνικής Οδοποιΐας (Τ.Ε.Ο.) δια την είσπραξιν και διαχείρισιν των ειδικών τελών κυκλοφορίας οχημάτων (διοδίων) η κατά την παρ. 2 του άρθρ. 2 του Ν.Δ. 393/1969 «περί τροποποιήσεως και συμπληρώσεως των Ν.Δ. 3905/1958 και Α.Ν. 113/1967» προθεσμία, μέχρι της οποίας επιτρέπεται η παρά του Ταμείου Εθνικής Οδοποιΐας πρόσληψις προσωπικού επί συμβάσει ιδιωτικού δικαίου, ως αύτη παρετάθη δια του άρθρου μόνου του Ν.Δ. 628/1970, του άρθρου μόνου του Ν.Δ. 969/1971 και του άρθρ. 1 του Ν.Δ. 1187/1972, παρατείνεται από της λήξεώς της και μέχρι της 30 Ιουν. 1973, μη εφαρμοζομένης της παρ. 3 του αυτού άρθρ. 2 του Ν.Δ. 393/1969. 2.Το κατά το χρονικόν διάστημα παρατάσεως της προθεσμίας κατά την προηγουμένην παράγραφον δυνάμενον να απασχοληθή προσωπικόν δεν δύναται να υπερβή τους 82 υπαλλήλους. 